Jean-Pierre Jabouille je upokojeni francoski dirkač Formule 1. Debitiral je v sezoni 1974 na domači Veliki nagradi Francije z moštvom Iso Marlboro, toda ni se mu uspelo kvalificirati na dirko, podobno kot na Veliki nagradi Avstrije, kjer je z Surteesom dobil drugo priložnost v sezoni. Do točk je prvič prišel v sezoni 1978 na Veliki nagradi ZDA z Renaultom, ki je bil izjemno nezanesljiv, saj je v štirih sezonah zbral le tri uvrstitve med dobitnike točk. Toda poleg tega četrtega mesta sta bili to še njegovi edini zmagi na dirkah za domačo Veliko nagrado Francije v sezoni 1979 in Veliko nagrado Avstrije v sezoni 1980. Toda na predzadnji dirki sezone za Velika nagrada Kanade je doživel nesrečo in se huje poškodoval. Tako je moral spustiti zadnjo dirko te sezone in prvi dirki v naslednji sezoni 1981, po petih odpeljanih dirkah za Ligier pa je postalo jasno, da je nesreča pustila prevelike posledice in moral se je upokojiti.